
РОДНИ ЗНАМЕНИТОСТИ РАЗДАВАТ АВТОГРАФИ В СТОЛИЧЕН КУКЛЕН ТЕАТЪР 
Кампанията „Запознай се с мен” среща децата с известни БГ лица
„Запознай се с мен” е най-новата кампания на Столичен куклен театър, която ще среща малките зрители с родни знаменитости. Популярни лица от света на музиката, спорта, шоубизнеса и телевизионния екран ще гостуват на театъра всяка събота и ще се срещат с децата веднага след обедното представление в 12.00 ч. 
Кампанията стартира този уикенд - 25 април, когато на сцената излиза победителят в X Factor Рафи. Освен че ще изпее любимото си парче, той ще се срещне с децата за да им разкаже за своето детство, любимите си приказки и лудориите, който е вършил като малък.
„Запознай се с мен” ще даде шанс на децата да видят на живо своите идоли, да се докоснат до тях, да им зададат въпросите, които искат, да си напраят снимка или да получат автограф! 

Кампанията продължава с гостуване на Поли Генова на 2 май, следват популярните водещи Иван и Андрей и любимите спортисти на цяла България Кубрат и Тервел Пулеви.

